浩官

浩官，係清朝廣州十三行怡和行行主嘅一個商名，歷史上有過四位浩官，分別係：
第一任行主：伍國瑩，怡和行始祖。
第三任行主：伍秉鑑，亦叫伍敦元，伍國瑩第三個仔，當年嘅世界首富。
第四任行主：伍元華，亦叫伍受昌，伍秉鑑第四個仔。
第五任行主：伍崇曜，亦叫伍紹榮、伍紫垣，伍秉鑑第五個仔。

上面四個之中，最出名嘅浩官係伍秉鑑，所以「浩官」一般係指伍秉鑑。

怡和行行主重有另一商名叫沛官，係指第二任嘅伍秉鈞，伍國瑩第二個仔。